Source: http://docplayer.fi/1688319-Kuituverkon-rakentamismenetelmat.html
Timestamp: 2017-08-22 03:42:32+00:00
Document Index: 9228048

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Kuituverkon rakentamismenetelmät - PDF
Kuituverkon rakentamismenetelmät
Download "Kuituverkon rakentamismenetelmät"
Saija Aune Salo
1 Kuituverkon rakentamismenetelmät Julkaisuja 2/2014
2 Liikenne- ja viestintäministeriön visio Hyvinvointia ja kilpailukykyä hyvillä yhteyksillä toiminta-ajatus Liikenne- ja viestintäministeriö edistää väestön hyvinvointia ja elinkeinoelämän kilpailukykyä. Huolehdimme toimivista, turvallisista ja edullisista yhteyksistä. arvot Rohkeus Oikeudenmukaisuus Yhteistyö
3 Julkaisun päivämäärä Julkaisun nimi Kuituverkon rakentamismenetelmät Tekijät Susanna Nurmi, Orbion Consulting Oy Toni Kettunen, Orbion Consulting Oy Toimeksiantaja ja asettamispäivämäärä Liikenne- ja viestintäministeriö Julkaisusarjan nimi ja numero Liikenne- ja viestintäministeriön julkaisuja 2/2014 ISSN (verkkojulkaisu) ISBN (verkkojulkaisu) URN HARE-numero Asiasanat Kuituverkko, rakentamismenetelmät Yhteyshenkilö Antti Kohtala Liikenne- ja viestintäministeriö Muut tiedot Tiivistelmä Tämä selvitystyö kuvaa valokuituverkon eri rakennusmenetelmiä ja niihin liittyviä tehtäviä sekä kustannusvaikutuksia. Edellä mainittujen asioiden lisäksi esille tuodaan kokemuksia eri menetelmien rakentamisesta sekä näiden menetelmien soveltuvuudesta ja rajoituksista. Itse rakentamisen lisäksi selvitetään koko kuituverkkohankkeen vaiheita, osapuolia ja vastuita. Tavoitteena on antaa tausta- ja perustietoja valokuituverkosta päättäville ja muille valokuituverkon rakentamisesta kiinnostuneille.
4 Publikation Utbyggnad av fibernät Publikationsdatum Författare Susanna Nurmi, Orbion Consulting Oy Toni Kettunen, Orbion Consulting Oy Tillsatt av och datum Kommunikationsministeriet Publikationsseriens namn och nummer Kommunikationsministeriets publikationer 2/2014 ISSN (webbpublikation) ISBN (webbpublikation) URN HARE-nummer Ämnesord Fibernät, utbyggnadsmetoder Kontaktperson Antti Kohtala Kommunikationsministeriet Rapportens språk Finska Övriga uppgifter Sammandrag Utredningsarbete beskriver olika modeller för utbyggnad av fibernät och därtill hörande uppgifter samt deras kostnadspåverkan. Erfarenheter från olika genomföranden, deras lämplighet och eventuella begränsningar. För utom själva utbyggnaden, utreds fibernätsprojektets delmoment, parter och ansvarsområden. Målsättning är att ge beslutsfattare och andra intresserade av fibernätsutbyggning grundläggande bakgrundsinformation.
5 Title of publication Construction methods of fiber-optic network Author(s) Susanna Nurmi, Orbion Consulting Oy Toni Kettunen, Orbion Consulting Oy Date 14 January 2014 Commissioned by, date Ministry of Transport and Communications Publication series and number Publications of the Ministry of Transport and Communications 2/2014 ISSN (online) ISBN (online) URN Reference number Keywords fiber-optic network, construction methods Contact person Antti Kohtala Ministry of Transport and Communications Language of the report Finnish Other information Abstract This study describes different construction methods of fiber-optic network and tasks related to them, including costs implications. In addition to the above-mentioned, experiences of different methods, suitability of methods and their limitations are taken into consideration, Project phases, parties and responsibilities are described in addition to describing construction methods. The objective of the study is to provide background and basic information to the decision makers and to others that are interested in the construction of fiber-optic network
7 1 Sisällysluettelo 1. Johdanto Kuituverkon rakentaminen ja käyttö Verkkohankkeen periaateaikataulu Ennen toteutusta Verkon suunnittelu Verkon rakentaminen Valokuitukaapelin jatkaminen Valokuitukaapelin testaaminen Dokumentointi Katselmukset Rakentamisen aikataulu Verkon käyttö ja ylläpito Verkkodokumentaatio Verkonhallinta Asiakastuki Verkkohankkeen osapuolet Verkkohankkeen hankintaprosessi Verkkohankkeen kilpailutus Verkkohankkeen kustannukset Kuituverkon rakentamismenetelmät Auraaminen Kaivaminen Sahaus Louhinta Kaapelin laskeminen vesistöön Yhteenveto eri rakentamismenetelmien kustannuksista Täydentävät menetelmät Teiden alitukset Radan alitukset ja ylitykset Siltakiinnitykset Olemassa olevan infrastruktuurin hyödyntäminen Olemassa olevien kuitukaapeleiden käyttö (kuitujen osto/vuokraus) Olemassa olevan kaapelireittien vuokraaminen (kaapeliputket/-kanavat) Yhteiskäyttöpylväät (esim. energiayhtiöt) ilmakaapeliverkoille Yhteisrakentaminen Teletekniset työt Yhteenveto...35 Lähteet Taulukot
8 2 1. Johdanto Liikenne- ja viestintäministeriö (LVM) pyrkii osana Laajakaista 2015 hanketta edistämään valokuituverkkojen rakentamista. Kuituverkkoja voidaan rakentaa eri menetelmillä, joiden soveltuvuus riippuu kohdealueesta ja muista tekijöistä. LVM:ssä on valmisteltu lisäksi huippunopean laajakaistan toimenpideohjelmaa, jonka tavoitteena on edistää tasapuolisesti sekä kiinteitä että langattomia yhteyksiä niin, että uusia digitaalisia palveluja tarjotaan ja hyödynnetään nykyistä laajamittaisemmin. Toimenpideohjelma huomioi erityisesti pientaloalueisiin, jotka jäävät huippunopeiden yhteyksien runsaan kaupallisen tarjonnan ja julkisesti tuettujen laajakaistahankkeiden ulkopuolelle. Kuituverkkohankkeista päättävillä osapuolilla ei aina ole tietoja kuituverkon rakentamismenetelmä ja niiden kustannusvaikutuksista. Tämän selvitystyön tarkoituksena on kuvata käytännönläheisesti kuitukaapelin rakentamismenetelmiä, kokemuksia eri menetelmistä sekä näiden menetelmien soveltuvuutta ja rajoituksia. Lisäksi tavoitteena on tuoda esiin erityiskysymyksiä ja kustannuksiin vaikuttavia tekijöitä. Itse rakentamisen lisäksi selvitetään koko kuituverkkohankkeen vaiheita, tehtäviä, osapuolia ja vastuita. Selvitystyö koostuu neljästä osasta. Johdanto kappaleen jälkeen, kappaleessa kaksi, käydään läpi kuituverkon suunnittelua, rakentamiseen liittyviä työvaiheita, hankkeen osapuolia ja hankintaprosessia. Lisäksi kappaleessa käsitellään hankkeeseen liittyviä kustannuselementtejä. Verkon eri rakentamismenetelmiä sekä niihin liittyviä kustannuksia käsitellään kolmannessa kappaleessa. Viimeisessä kappaleessa on selvitystyön yhteenveto. 2. Kuituverkon rakentaminen ja käyttö Tässä kappaleessa kerrotaan kuituverkon rakentamisen ja käytön tyypillisiä vaiheita, osapuolia ja tehtäviä. 2.1 Verkkohankkeen periaateaikataulu Verkkohanke etenee vaiheittain. Päävaiheet ovat kartoitus, verkon suunnittelu, verkon rakentaminen ja verkon käyttö ja ylläpito. Kuvassa 1 kuvataan verkkohankkeen eri vaiheet. Kuva 1 Verkkohankkeen 4 eri vaihetta Hankkeeseen on syytä varata aikaa riittävästi. Sen kesto vaihtelee muutamasta kuukaudesta muutamaan vuoteen, riippuen hankkeen laajuudesta, sisällöstä ja tavoitteesta. Lupahakuprosessi yksistään voi kestää kuukausia.
9 3 2.2 Ennen toteutusta Verkon toteutusta edeltää pääsääntöisesti aina kartoitusvaihe potentiaalisista asiakkaista. Kiinnostuneiden kotitalouksien, yritysten ja loma-asuntojen kartoituksen voi toteuttaa esimerkiksi järjestämällä tiedotustilaisuuksia tai lähettämällä infomateriaalin ja kyselylomakkeen postitse mahdolliselle verkon alueelle. Kartoittamalla potentiaaliset liittymäntilaajat voidaan verkko suunnitella asiakastarpeiden ja heidän liittymäsijaintien mukaisesti. Liittymämääriltään tiheimmät alueet on järkevää rakentaa ensimmäisenä, koska sitä kautta saadaan verkkoon nopeimmin asiakkaita. Valokuitutekniikalla toteutettu laajakaistaverkko mahdollistaa moninaisten palvelujen saannin ja käytön ja siksi jo kartoitusvaiheen aikana on hyvä arvioida millaisia palveluja mahdolliset asiakkaat verkon kautta haluavat ja tarvitsevat. Verkko rakennetaan yleensä avoimen palvelumallin (Open Access) periaatteella, jolloin verkko ei tarjoa vain yhden operaattorin palveluita, vaan se on avoin myös muille palvelun tuottajille. Verkon omistaja tekee yhteistyösopimukset eri palveluntarjoajien kanssa. Verkon palveluntarjoajat on syytä kilpailuttaa säännöllisesti, tai vaihtoehtoisesti annetaan kaikille palveluntarjoajille tasapuoliset mahdollisuudet tarjota palveluitaan verkossa. Verkon kautta toteutettavia palveluita ovat mm. (suluissa esimerkki palvelusta) hyvinvointi- ja terveyspalvelut (lääkäri vastaanottaa potilaan webbikameran avulla), verkkoopetuspalvelut (kurssi järjestetään suoraan verkkoyhteyden avulla), turvapalvelut ja valvontakamerat (kiinteistöjen valvonta), viihdepalvelut (elokuvien vuokraus ja tallennus), sähköinen asiointi (kunnan palvelut) sekä muut internet-liittymien peruspalvelut (sähköposti, verkkosivut ym.). Kartoituksen ohella ennen verkkohankkeen toteutusvaihetta on aiheellista miettiä mitkä ovat rajapinnat tulevassa verkkohankkeessa rakennuttajan, urakoitsijan ja loppukäyttäjän välillä. On mietittävä, kuka vastaa rakennuttamisesta, kuka hoitaa tiedottamisen, verkon suunnittelun, lupien hakemisen, rakennuttamisen, käytön aikaisen ylläpidon, uusien asiakkaiden liittämisen verkkoon sekä verkon konfiguroinnin. Tällaiset asiat tulee huomioida verkkoliiketoimintaa koskevassa liiketoimintasuunnitelmassa. Lisätietoa laajakaistahankkeen liiketoimintasuunnitelmasta löytyy esimerkiksi LVM:n sivulta pdf. Ennen suunnittelua on jo myös järkevää miettiä mikä on toteutettavan verkkohankkeen urakkamuoto. Vaihtoehtoina ovat rakentaminen toteutuneiden kustannusten mukaisesti tai rakennettavan verkon toteuttaminen kiinteällä tarjouksella, jolloin taloudelliset riskit siirtyvät tilaajalta urakoitsijalle. Toteutustavan päättäminen vaikuttaa myös tehtäviin tarjouspyyntöihin. Suunnittelussa ja rakentamisessa tulee mahdollisuuksien mukaan huomioida myös yhteisrakentamismahdollisuudet. Käytännössä tämä tarkoittaa sitä, että suunnitelmien laadinta tulisi aloittaa jo edellisen budjettikauden aikana, jolloin myös mahdolliset yhteistyökumppanit ehtivät budjetoimaan ja suunnittelemaan omat tarpeensa rakennettavalle alueelle. 2.3 Verkon suunnittelu Hyvällä verkon suunnittelulla ja tarvekartoituksella saadaan aikaiseksi optimaalisesti toimiva verkko sekä tarkempi kustannusarvio verkon rakentamisesta. Suunnitelmien muuttaminen, esimerkiksi uusien tilaajien lisääminen, rakennusvaiheessa aiheuttaa lisäkustannuksia.
10 4 Verkkohankkeen ensimmäisen vaiheen suunnitelma on järkevää tehdä suuntaaantavaksi, jossa valokuituverkon runkoverkko hahmotellaan karttapohjalle. Tämän suunnitelman jälkeen kannattaa tehdä maastosuunnittelu kentällä, jonka perusteella suunnitelmaa voidaan tarkentaa tehtyjen havaintojen perusteella. Hyvä suunnittelija kykenee arvioimaan maastosuunnittelun perusteella onko suunniteltu reitti järkevä taloudellisen toteutuksen kannalta. Esimerkiksi maasto voi olla kallioista tai kivikkoista, jolloin on taloudellisesti kannattavaa suunnitella reitti uutta reittiä pitkin. Suunnittelija voi arvioida maastosuunnittelun perusteella millä toteutustavalla varsinainen valokaapeliverkon rakennustyö voidaan tehdä. Kustannusarvion kannalta toteutustavan huomiointi on erityisen tärkeää, sillä suuri osa verkonrakennuskustannuksista muodostuu nimenomaan maanrakennustöistä. Mikäli verkko oletetaan rakennettavan pelkästään auraamalla, on erittäin todennäköistä, että kustannukset aliarvioidaan rajusti. Tiettyä kuituverkon rakentamismenetelmää ei voida valita käytettäväksi menetelmäksi, vaan vaihtoehtoina olevien menetelmien joukosta tulee valita kohteelle tai osuudelle teknistaloudellisesti edullisin vaihtoehto. Maastosuunnittelun jälkeen voidaan tehdä tarkennettu verkkosuunnitelma. Tarkennettuun verkkosuunnitelmaan tehdään muutokset reittiin tehtyjen havaintojen perusteella. Suunnittelija lisää verkkosuunnitelmaan tarvittavat jakamot, kaivot ja laitetilojen sijainnit, tien alitukset sekä mitoittaa kaapelien kuitumäärät. Suunnitteluvaiheessa on myös hyvä olla tiedossa, aiotaanko valokuitu sijoittaa suojaputkeen vai asennetaanko se sellaisenaan maahan. Mitä tarkemmaksi verkkosuunnitelma laaditaan, sitä tarkemmaksi ja luotettavammaksi kustannusarvio voidaan laatia. Verkkosuunnittelu toimii pohjana liittymähinnoittelulle. Sen perusteella voidaan arvioida ja päättää verkon käyttäjien liittymismaksun (kertamaksu, joka maksetaan kun kotitalous tai yritys kytketään valokuituverkkoon) ja kuitukaapelin ylläpidosta veloitettavan kuukausimaksun taso. Verkon suunnittelussa tulee huomioida myös verkon toimintavarmuus. Toimintavarmuuteen voidaan vaikuttaa kahdentamalla aktiivilaiteverkon yhteydet mahdollisten kaapelikatkosten varalta sekä asentamalla varavoimalaitteita sähköverkonkatkosten aiheuttamien ongelmien ennaltaehkäisemiseksi. Verkkosuunnitelman perusteella haetaan valokuitukaapelille sijoitusluvat. Sijoituslupia myöntävät eri toimijat sen mukaan, mihin kaapelia sijoitetaan. Verkkohanketta suunniteltaessa on myös huomioitava, että lupaprosessit saattavat kestää kuukausia, joten lupien hakeminen kannattaa ajoittaa niin, että verkkoa voidaan rakentaa mahdollisimman tehokkaasti maan ollessa sulana, koska talvella verkon rakentaminen on kalliimpaa maan ollessa roudassa. Sijoitusluvan myöntäjä voi olla: Elinkeino, liikenne- ja ympäristökeskus (ELY) hallinnoimiensa tieosuuksien osalta. ELY-keskukselta lupaa haettaessa lupaprosessin kesto on noin 1 2 kuukautta. ELY-keskukselta kannattaa hakea luvat hyvissä ajoin ennen rakentamista ruuhkapiikkien välttämiseksi. Lupahakemukset voi toimittaa ELY-keskukseen jo edellisenä syksynä. Suositus on, että kesän lupahakemukset olisivat ELYkeskuksen käsiteltävissä viimeistään talvella. (Seppänen) Pirkanmaan ELY-keskus (www.ely-keskus.fi/web/ely/ely-pirkanmaa) keskitetysti valtion tiealueille. Kyseinen kunta taajama-alueella. Aluehallintovirasto vesistökaapeleille. Vesistökaapelille lupaa haettaessa lupahakemus on toimitettava aluehallintovirastolle, jonka toimialueella hanke
11 5 sijaitsee. Vesistökaapelin luvan myöntäminen kestää Aluehallintovirastolla keskimäärin 4 5 kuukautta. Liikenneviraston radan- ja turvalaitteiden kunnossapitäjä junaradan alituksia tai ylityksiä koskevissa osuuksissa. Junaradan alitukseen tai ylitykseen tarvitaan risteämälupa, joka täytyy toimittaa radan- ja turvalaitteiden kunnossapitäjälle viimeistään neljä viikkoa ennen töiden suunniteltua aloitusajankohtaa. Ilman tätä menettelyä työ tulkitaan laittomaksi. Tieosuuskunta tai yksityinen maanomistaja. Sopimusneuvotteluihin tulee varata aikaa, sillä sijoitusoikeuden myöntäminen voi kestää, mikäli yhteisymmärrystä osapuolten välillä ei heti löydy. Lisätietoa haku- ja sopimusmenettelyistä löytyy mm. seuraavilta verkkosivuilta: Maantiealueelle sijoitettavien telekaapeleiden haku- ja sopimusmenettelystä löytyy lisätietoa ELY-keskuksen verkkosivuilta osoitteesta: Lisäksi kannattaa perehtyä vuonna 2009 julkaistuun dokumenttiin Telekaapelit ja maantiet 2009, joka on saatavilla osoitteesta: 09_telekaapelit_ja_maantiet_2009.pdf. Junaradan alituksia tai ylityksiä koskien kannattaa perehtyä Ratahallintokeskuksen (nykyisin osa Liikennevirastoa) julkaisemaan dokumenttiin Yleisohje johdoista ja kaapeleista ratahallintokeskuksen alueella, joka on saatavilla osoitteessa: eista.pdf Vesistökaapelille lupaa haettaessa kannattaa perehtyä Ympäristöhallinnan kirjoittamaan ohjeeseen Luvan hakeminen vesistöön sijoitettaville johdoille ja kaapeleille, joka on saatavilla osoitteessa: Lupa kaapelin maahan sijoittamiseen tulee hakea myös tieosuuskunnilta ja yksityisiltä maanomistajilta. Joskus näiden tahojen löytäminen voi olla hankalaa. Voi myös olla, että lupaehtoihin sisältyy esimerkiksi ehto tien parantamisvelvoitteesta, jotta kaapeli voidaan sijoittaa tien läheisyyteen. 2.4 Verkon rakentaminen Verkon rakentamiseen kuuluu maanrakennustöiden ja kaapelin maahan laskemisen ohella useita eri työvaiheita Valokuitukaapelin jatkaminen Valokuitukaapeleiden välille täytyy tehdä jatkoksia, jotka tyypillisimmin tehdään hitsaamalla. Hitsausjatkoksessa kuidunpäät kohdistetaan toisiinsa ja sulatetaan valokaaren avulla. Kohdistus ja hitsaus tehdään automaattisella hitsauslaitteella. Ulkokaapelijatkoksissa käytetään tarkoitukseen sopivaa koteloa ja siihen kuuluvia tarvikkeita. Kotelo suojaa kuituja ympäristön vaikutuksilta sekä antaa riittävän tilan kuitujatkoksille ja kuitujen taivutussäteille. Jatkoskoteloita on erityyppisiä, jotka
12 6 soveltuvat erilaisiin asennusolosuhteisiin, kuten maahan, kaapelikaivoon, kaappiin, pylvääseen tai veteen. Kuvassa 2 on esitetty erilaisia kaapelijatkoskoteloita. Kuva 2 Jatkoskoteloita (Helkama) Valokuitukaapelin testaaminen Valokuituverkko on testattava ennen käyttöönottoa. Käyttöönottomittaukset voidaan tehdä valokaapelitutkalla. Valokaapelitutkalla voidaan mitata: Kuidun vaimennus ja sen jakautuminen pitkin kuitua Jatkoksien ja liitoksien vaimennukset ja sijaintikohdat Kuidun pituus Mahdollisten kuitukatkosten kohdat Kuvassa 3 on esitetty valokaapelitutka.
13 7 Kuva 3 Valokaapelitutka (Helkama) Dokumentointi Tiehallinnon mukaan (nykyinen Liikennevirasto) teleyritykseltä edellytetään, että sillä on omistamansa kaapeliverkon sijaintitiedot. Viestintämarkkinalaissa teleyritys velvoitetaan antamaan maksutta tietoja telekaapeleidensa sijainnista järjestämänsä sijaintitietopalvelun kautta. Tämä velvoite voidaan täyttää kartalla tai numeerisella sijaintitiedolla. Mikäli sijaintitieto ei ole riittävän tarkka, teleyritys näyttää kaapelin sijainnin maastossa. (Tiehallinto) Kaapelin kartoitus voidaan toteuttaa esimerkiksi GPS-laitteistolla, jolla kaapelin paikkatieto tallennetaan ja arkistoidaan myöhempää tarvetta varten. Kaapelikaivot ja tien alitusputket merkataan sondeilla. Sondit ovat antennipalloja, joilla voidaan myöhemmin tunnistaa kaapelikaivojen ja putkien päiden sijainnit maastossa. Kartoitustiedot viedään verkkotietojärjestelmään. Rakentamisvaiheessa suunnitelmiin tulleet muutokset tulee kirjata muistiin. Tämän perusteella suunnitelmat voidaan päivittää sellaisiksi, kuten ne on rakennettu. Pelkät kaapelireittisuunnitelmat eivät kuitenkaan riitä verkon lopulliseksi dokumentaatioksi, vaan verkosta täytyy tehdä myös kuitukaavio. Kuitukaavioon tulee dokumentoida kuinka kuidut on kytketty verkon toteuttamiseksi. Kuitukaavio voidaan toteuttaa erilaisilla verkon dokumentointijärjestelmillä. Dokumentointijärjestelmästä voidaan esimerkiksi tarkastaa asiakasyhteys aina kytkimelle asti millaista reittiä pitkin yhteys kulkee Katselmukset Verkon rakentamiseen liittyy myös katselmuksia, joita tehdään luvan myöntämän tahon, esimerkiksi ELY-keskuksen, kanssa. Ennen hankkeen aloittamista pidetään
14 8 aloituskatselmus ja hankkeen päätteeksi loppukatselmus. Mikäli kaapelireittiin tulee muutoksia, on pidettävä myös välikatselmus. (Seppänen) Rakentamisen aikataulu Verkkohankkeen pitkäkestoisin työ ajallisesti on rakennusvaihe. Urakoitsijan kannalta rakentaminen etenee kilpailutuksesta verkon määrittelyyn, jonka jälkeen alkaa rakentamisen toteutus. Riippuen kohteen laajuudesta, voi verkon rakennusvaihe viedä aikaa kuukausista muutamaan vuoteen. Alla oleva taulukko 1 kuvaa erään projektin työvaiheita ja ajallista kestoa. Tehtävä Kesto Aloitus /pv Lopetus 07/13 08/13 09/13 10/13 11/13 12/13 01/14 02/14 03/14 04/14 05/14 06/14 07/14 08/14 09/14 10/14 11/14 12/14 01/15 02/15 03/15 04/15 05/15 06/15 07/15 08/15 09/15 10/15 11/15 Esiselvitys 16 Mon Mon Osallistumishakemus 0 Mon Mon Projektiaikataulutus 2 Mon Tue Resurssikartoitus 3 Wed Fri Tarjousasiakirjat 5 Mon Fri Määrittely 169 Mon Thu Projektikokous 1 Mon Mon Projektisuunnitelma 2 Tue Mon Resurssivaraukset 2 Thu Fri Alihankintasuunnitelma 5 Mon Fri Rakentaminen 590 Mon Mon Aloituskatselmus 11 Mon Fri Projektikokous 63 Mon Thu Toteutus 565 Mon Fri Pilottikohteiden toteutus 44 Mon Thu Maanrakennus/kohteet 205 Mon Fri Teletekniset työt 160 Mon Fri Ka rtoitus ja mi ttauks et 180 Mon Fri Dokumentointi 295 Mon Mon Lähtötiedot 30 Mon Fri Kartoitustiedot 29 Thu Fri Punakynä tiedot 20 Mon Fri Loppukatselmus ja os aluovutus 11 Fri Fri Luovutus 0 Mon Mon Seuranta 591 Mon Mon Raportointi 329 Mon Fri Laadunvarmistus 329 Mon Fri Taulukko 1 Rakentamisurakan vaiheet, aikataulu - mukaellen (Lähteinen, Valli) Rakentamisvaiheen lopussa urakoitsija luovuttaa verkon omistajalle ja vastuu kuituverkon ylläpidosta ja huollosta siirtyy siten omistajalle. 2.5 Verkon käyttö ja ylläpito Kuituverkon rakentamisen jälkeen on tärkeää, että verkkoa ylläpidetään ja huolletaan. Omistaja vastaa hallitsemansa kuituverkon käytöstä ja ylläpidosta. Tavoitteena on, että kuituverkko on häiriötön ja hyvätasoinen. Jo verkon esiselvitysvaiheessa on hyvä arvioida ja päättää organisoidaanko käyttö ja ylläpito omalla henkilöstöllä vai hankitaanko se ostopalveluna. Ylläpitokustannusten hallinta on osa kannattavuuden hallintaa ja siten käytön ja ylläpidon tehokkuutta ja kustannuksia on hyvä seurata säännöllisesti. Käyttö ja ylläpito toimii osana koko organisaatiota. Se vastaa teknisestä asiakastuesta, verkon valvonnasta ja verkko-ongelmien käsittelystä. Sen kustannukset muodostuvat
15 9 mm. henkilökuluista, laitehankinnoista sekä huolto- ja ylläpitosopimuksista. Alla kuvassa 4 esitellään miten Käyttö ja ylläpito sijoittuu organisaatiossa. Kuva 4 Käyttö ja ylläpito organisaatiossa (esimerkki) Verkkodokumentaatio Verkon rakentamisen jälkeen käytön ja ylläpidon kannalta tärkein osa-alue on ajantasainen verkkodokumentaatio. Verkon dokumentoinnissa tulee huomioida kaikki, mitä verkon rakentamiseen on liittynyt. Verkkodokumentaatiosta tulee löytyä kaapeleiden sijainnit, valokuitujen määrät yhteysväleillä, kaivot, jatkokset, kytkentätelineet, verkon aktiivilaitteet sekä asiakasyhteydet ja näiden reitit. Verkkodokumentaation ollessa kunnollinen ja sen vastatessa sitä tilannetta, joka verkossa oikeasti vallitsee, helpottaa se monia asioita tulevaisuudessa. Esimerkiksi uuden asiakkaan reitin suunnittelu on vaivatonta, kun se voidaan tehdä luotettavasti dokumentaatiojärjestelmän avulla. Dokumentaatiojärjestelmä helpottaa myös vianhallintatilanteita. Kunnollisen verkkodokumentaation avulla voidaan myös helposti suunnitella tulevia verkonlaajennushankkeita, kun on tiedossa mahdolliset kuitujen tai kytkimen liityntäporttien loppumiset Verkonhallinta Verkonhallinnan päämääränä on ennaltaehkäistä ja korjata vikoja, hallita käyttöä, toiminnallisia asetuksia ja turvallisuutta. ISO:n (International Organization for Standardization. Kansainvälinen standardisointiorganisaatio) FCAPS-mallin (Fault, Configuration, Accounting, Performance and Security Management) mukaisesti verkonhallinnassa tulee huomioida seuraavat kokonaisuudet: Vikojen hallinta Kokoonpanon hallinta Käytön hallinta Suorituskyvyn hallinta Turvallisuuden hallinta Vikojen hallinnan tarkoituksena on ongelmien paikallistaminen, eristäminen ja korjaaminen.
16 10 Kokoonpanon hallinnalla parannetaan ylläpidon kontrollia verkon laitteiden konfiguroinneista, jotka määrittelevät tietoliikenneverkon toimintaa ja käyttäytymistä. Käytönhallinta on verkonhallinnan osa-alue, jonka tarkoituksena on tarkastella verkon resursseja ja niiden käyttöä käyttäjätasolla. Käytönhallintaan kuuluu myös käyttöoikeuksien hallinta. Käytönhallinta antaa mahdollisuuden mitata ja raportoida käyttötietoa, joka on eritelty yksittäisiin käyttäjiin. Suorituskyvyn hallinnalla tarkoitetaan, että verkosta löydetään ne laitteet, joiden suorituskyky ja kuormitus ovat äärirajoilla. Mitattavia asioita ovat esimerkiksi liikennemäärät, käyttöasteet, virheiden määrät ja vasteajat. Suorituskykyä mittaamalla voidaan ennakoida mahdolliset ongelmakohdat. Turvallisuudenhallinnalla tarkoitetaan luottamuksellisen tiedon suojaamista ja verkossa olevien laitteiden pääsyn rajaamista tuohon tietoon Asiakastuki Verkon käyttöön ja ylläpitoon liittyy myös asiakkaille tarjottava tuki. Vaikka verkko on varmatoiminen, ei se kuitenkaan ole käyttäjävarma, joten verkkopalveluita tarjottaessa on järjestettävä myös asiakastukea. Tuen tarve voi olla teknistä tai liittyä laskutukseen. Asiakastuen voi toteuttaa omalla henkilöstöllä tai palvelun voi ostaa ulkoiselta palveluntarjoajalta. Asiakastuen toteutus tulee miettiä jo verkkotoimintaa koskevassa liiketoimintasuunnitelmassa. Asiakastuella tulee olla pääsy edellä mainittuihin verkkodokumentaatio- ja verkonhallintajärjestelmiin. 2.6 Verkkohankkeen osapuolet Tässä luvussa kuvataan lyhyesti verkkohankkeen eri osapuolia. Omistaja rakentaa ja omistaa verkon ja aktiivilaitteet sekä operoi sitä (esimerkiksi osuuskunta). Omistaja vastaa verkkohankkeen toteutuksesta ja ylläpidosta. Käyttäjiä ovat kuituverkon asiakkaat eli kuituverkkoon liittyvät kotitaloudet ja yritykset. Ylläpitäjä vastaa verkon muutoksista sekä häiriöiden ja vikojen korjauksesta. Urakoitsija vastaa verkon rakentamisesta projektisuunnitelman mukaan. Verkkopalvelujen tuottaja välittää talouksille suunnattuja palveluitaan valokuituverkon kautta. Tällaisia palveluita voivat olla esimerkiksi etähoitopalvelut ja erilaiset turvapalvelut. Viranomaiset myöntävät luvat kaapeleiden, putkien ja johtojen sijoittamiseen. Valtion tiealueelle luvan myöntää Elinkeino-, liikenne-, ja ympäristökeskus (ELY), vesistökaapeliluvan myöntämisestä vastaa Aluehallintovirasto (AVI). Pirkanmaan ELYkeskus myöntää luvan valtion tiealueelle. Kunnalta tai kaupungilta haetaan aina sijoituslupa suunnitteluvaiheessa riippumatta siitä onko maa yksityisen tai kunnan/kaupungin omistama (Ekholm, Karinen). Sijoitussopimus tulee tehdä myös yksityisen maanomistajan, tiehoitokunnan tai vesiosuuskunnan kanssa.
17 Verkkohankkeen hankintaprosessi Hankeprosessi lähtee aina tarpeesta. Verkkohankkeen keskeisimpiä hankintoja ovat maaurakointi, kaapelien hitsausurakointi, aurattavat ja/tai puhallettavat kaapelit, putket sekä keskuslaitteet ja liittyjien päätelaitteet. Edellä mainittujen lisäksi tarvitaan esimerkiksi jatkoskoteloita, merkkipaaluja, suojakouruja, maadoituskuparia ja keskuskaappeja. Hankintaprosessia voidaan kuvata toisiaan seuraavina vaiheina. Hankintatapahtuma lähtee liikkeelle hankintatarpeesta ja hankintakohteen yksityiskohtaisesta määrittelystä. Määrittelyn jälkeen laaditaan tarjouspyyntö ja toteutetaan kilpailutus. Tarjousten ja käytyjen neuvottelujen perusteella valitaan hankintakohteelle sopivin toimittaja, jonka kanssa tehdään hankintasopimus. Toimittajavalinnan jälkeen tilataan tuote tai palvelu. Olennaisena osana prosessiin kuuluu valvoa, että tuote tai palvelu vastaa tilausta. Kuva 5 kuvaa hankintaprosessin eri vaiheita. Kuva 5 Perinteinen kuvaus hankintaprosessista (Iloranta & Pajunen-Muhonen 2008, 62) Mikäli rakennuttajana on yksityinen taho, kuten osuuskunta, kyläyhdistys tai osakeyhtiö, voidaan kilpailuttaminen tehdä rakennuttajan parhaaksi katsomalla tavalla. Mikäli omistajana on kunta tai muu julkinen toimija tai jos hankkeen rahoituksessa käytetään EU-rahoitusta, valtion tai kuntien tukea, on rakennuttajan velvollisuutena silloin noudattaa hankintalakia. Julkiset hankinnat tulee tehdä hankintalainsäädännössä säädettyjä menettelytapoja noudattaen. Hankintalain kynnysarvossa määritellään se, missä laajuudessa kilpailutus on suoritettava: 1) kansallinen hankintamenettely, 2) EUhankintamenettely tai 3) kynnysarvon alittava hankinta. Hankinnat on kilpailutettava avoimesti ja tehokkaasti, ja kilpailuun osallistuvia yrityksiä on kohdeltava tasapuolisesti ja syrjimättömästi. Hankintalakiin voi tutustua Finlexin sivulla Tarkempia säännöksiä (hankinta-asetus) hankintalaista löytyy Finlexin sivulta Julkiset hankinnat ilmoitetaan keskitetysti HILMA -portaalissa, osoitteessa Tarkempaa tietoa hankinnoista löytyy myös Kuntaliiton ja työ- ja elinkeinoministeriön yhteisen julkisten hankintojen neuvontayksikön kotisivuilta On suositeltavaa, että ennen hankinnan käynnistämistä varmistetaan suunniteltujen toimenpiteiden lainsäädännön mukaisuus ja sen mukaan käytettävä hankintamenettely. Julkisen hallinnon tietohallinnon neuvottelukunta (JUHTA) on julkaissut ohjeen Neuvottelumenettelyjen käyttö ICT-hankinnoissa (JHS suositukset, 2013). Ohjeen tarkoituksena on tukea julkishallinnon ICT-hankintoja koskevaa hankintamenettelyn valintaa. Ohjeessa keskitytään lähinnä kahteen hankintamenettelyyn: neuvottelumenettelyyn ja kilpailulliseen neuvottelumenettelyyn.
18 Verkkohankkeen kilpailutus Hankinta alkaa valmistelulla. Prosessia edistää, että hankkeen keskeiset tavoitteet on määritelty, hankkeella on realistinen aikataulu ja erityisesti laajassa verkkohankkeessa on hyvä kartoittaa riskit ja tehdä niihin varautumissuunnitelma. Edellytyksenä on myös, että hankkeelle on olemassa rahoitussuunnitelma, joka mahdollistaa hankinnan. Verkkohankkeen ulkoiset ja sisäiset sidosryhmät ovat kiinnostuneita hankkeen etenemisestä, joten tiedotuskäytännöistä on myös hyvä sopia. Verkkohankkeelle on mahdollista saada kunnan, valtion tai EU:n tukea. Tuki suunnataan maantieteellisesti syrjäisimpien alueiden yhteyksien saatavuuden parantamiseen. Tukikelpoiset alueet on määritelty Liikenne- ja viestintäministeriön asetuksella. Kunnat on jaettu kolmeen eri maksuluokkaan riippuen kunnan taloudellisesta kantokyvystä, väestötiheydestä, laajakaistahankkeen laajuudesta ja teknisestä toteutustavasta sekä asukasta kohden lasketuista kustannuksista. Tukea voi hakea sen jälkeen kun maakunnan liitto on julistanut julkisen tuen haettavaksi ja valitsee tarjousten perusteella hankkeelle toteuttajan. (Viestintävirasto 2013.) Lisätietoa Laajakaista 2015 tuista löytyy Viestintäviraston sivulta https://www.viestintavirasto.fi/ohjausjavalvonta/laajakaista2015-tuet.html. Hankintatarpeiden kartoitus ja hankinnan suunnittelu on hyvä tehdä yhteistyössä sidosryhmien kanssa. Lisäksi on syytä määrittää hankintalaji eli ostetaanko palvelua vai tavaraa. Tämän jälkeen valitaan hankintamenettely, joka julkisissa ICT-hankinnoissa tarkoittaa neuvottelumenettelyä tai kilpailullista neuvottelumenettelyä. Yksityiset yritykset voivat tätä vaihetta soveltaa tai jättää sen väliin. On suositeltavaa kartoittaa markkinat ja esiselvittää mitä vaatimusmäärittelyjä hankinnalle on. Markkinakartoituksen tavoitteena on selvittää vaihtoehtoisia hankintamalleja ja toteutustapoja sekä arvioida potentiaalisia toimittajia ja niiden halukkuutta vastata tarjouspyyntöön. Markkinakartoituksessa voi kartoittaa alustavasti myös kustannustasoa. Vaatimusmäärittely on syytä tehdä huolella ja siihen on hyvä varata riittävästi aikaa. Kelpoisuusehtoina voivat olla taloudelliset vaatimukset, esimerkiksi taloudellinen ja rahoituksellinen tilanne, ja tekniseen suorituskykyyn ja ammatilliseen pätevyyteen liittyvät vaatimukset kuten henkilöstön osaaminen, organisaation sertifikaatit ja referenssit ja materiaalihankinnassa laatuvaatimukset ja tekniseen suorituskykyyn liittyvät asiat. Valmisteluvaiheessa on hyvä aloittaa myös sopimusluonnoksen ja ehtojen määritys. Hankintaa koskevat keskeiset vaatimukset kerrotaan hankintailmoituksessa, mm. hankinnan valinta- ja vertailuperusteet onko tarkoitus rajoittaa menettelyyn osallistujien määrä ja sitä koskevat perusteet onko tarkoitus käydä neuvotteluja tai vuoropuhelua vaiheittain vähentämällä osallistujien määrää sallitaanko vaihtoehtoiset tarjoukset (JHS 2013). Osallistujat esikarsitaan osallistumishakemuksen jättäneiden joukosta ja ainoastaan vähimmäisvaatimukset täyttävät ehdokkaat voidaan kutsua neuvotteluihin. Hankintalaissa säädellään teknisistä vaatimusmäärittelyistä. Yleisperiaatteena on, että hankinnan sisältöä kuvaavat tekniset eritelmät on esitettävä hankintailmoituksessa tai tarjouspyynnössä ja teknisten eritelmien on mahdollistettava tarjoajille yhtäläiset mahdollisuudet osallistua tarjouskilpailuun. Tekniset eritelmät eivät lisäksi saa
19 13 perusteettomasti rajoittaa kilpailua julkisissa hankinnoissa. (Finlex 2013.) Neuvottelukutsussa, alustavassa tarjouspyynnössä tai hankekuvauksessa kerrotaan ne seikat, jotka ovat ehdottomia vaatimuksia ja ne seikat, joista voidaan neuvotella. Ehdottomia vaatimuksia ovat yleensä esimerkiksi hankinnan kohteen vaatimusmäärittely ja sopimusehdot. (JHS 2013.) Neuvottelujen tarkoituksena on tarjousten mukauttaminen alustavassa tarjouspyynnössä tai hankekuvauksessa esittämiin vaatimuksiin ja siten parhaan tarjouksen valinta. Neuvottelut voivat koskea kaikkia hankintasopimuksen toteuttamiseen liittyviä ehtoja. Teknisiä ratkaisuja koskevissa neuvotteluissa täsmennetään vaatimusmäärittelyjä, palvelujen tuottamista ja projektin toteuttamiseen liittyviä asioita. Neuvotteluja voidaan käydä useampia kierroksia, joissa kussakin osapuolet täsmentävät aiemmin esittämiään vaatimuksia, ehtoja tai antamiaan asiakirjoja. (JHS 2013.) Hinta- ja toimitusehtojen tinkimistä, joita käytetään yleisesti yksityissektorilla, ei voida julkisissa hankinnoissa käyttää. Lopullinen tarjouspyyntö laaditaan kun neuvotteluja on käyty riittävässä määrin ja todetaan, että tietoa ratkaisumallista on riittävästi. Lopullisten tarjousten on täytettävä kohteen vaatimat vähimmäisvaatimukset. Yrityspuolella toimittajan kelpoisuus voidaan tarkistaa esimerkiksi toimittajan taustatietoja analysoimalla. Tarjousten vertailu tehdään yleensä vertailutaulukon avulla. Tällöin tarkistetaan, että tarjoukset täyttävät hankintailmoituksessa tai hankekuvauksessa vaaditut ehdot, joita on mahdollisesti täsmennetty lopullisessa tarjouspyynnössä, ja että siinä on tarvittavat asiakirjat mukana. On suositeltavaa, että vertailuperusteet ovat selkeät ja, että niihin ei jää tulkintavaraa. Vertailun perusteella tehdään hankintapäätös, josta käy ilmi ratkaisuun vaikuttaneet seikat. Julkisen hankinnan päätös perusteluineen sekä muutoksenhakuohjeineen annetaan tiedoksi menettelyyn osallistuneille. (JHS 2013.) Hankinnasta tehdään tarvittaessa hankintasopimus tai puitesopimus. Alla on kuvattu (kuva 6 ja kuva 7) neuvottelumenettelyyn ja kilpailulliseen neuvottelumenettelyyn liittyvä julkisen hankinnan hankintaprosessi.
20 14 Kuva 6 Neuvottelumenettely (JHS suositukset 2013) Kuva 7 Kilpailullinen neuvottelumenettely (JHS suositukset 2013)
SÄHKÖ- JA TELEYHTIÖIDEN YHTEISTYÖN PERIAATTEET MAANTEIDEN VARSILLA
SUOSITUS 13.3.2013 SÄHKÖ- JA TELEYHTIÖIDEN YHTEISTYÖN PERIAATTEET MAANTEIDEN VARSILLA Suositus on Sähkö- ja teleyhteistyöneuvottelukunnan (STYNK) hyväksymä 1 SÄHKÖ- JA TELEYHTIÖIDEN YHTEISTYÖN PERIAATTEET
Valokuituverkon rakentamisenaikaiset laatuvaatimukset
Valokuituverkon rakentamisenaikaiset laatuvaatimukset Laatua verkkoonseminaari 28.5.2014 VALOKAAPELIHANKE USEAN TOIMIJAN KOKONAISUUS * KÄYNNISTYS /RAHOITUS/KILPAILUTUS - Suunnittelu - Maaurakointi - Teleurakointi
LÄMPÖVERKOSTON RAKENTAMISEN AAKKOSET. Ahti Soikkeli 30.3.2012
LÄMPÖVERKOSTON RAKENTAMISEN AAKKOSET Ahti Soikkeli 30.3.2012 SUUNNITTELUVAIHE ON TÄRKEÄ Aluksi on selvitettävä, miten suurta lämpötehoa verkon tulee siirtää nyt ja onko laajennustarvetta näköpiirissä Jos
Tanhua Tanhuan alueella on selvitetty joulukuun aikana kyläläisten kiinnostusta liittyä valokuituverkkoon
Savukosken kunta ja Kuitua Pohjoiseen-hanke ovat käynnistäneet kartoituksen kiinnostuksesta liittyä alueelle mahdollisesti rakennettavaan valokuituverkkoon. Kyselyyn vastaaminen ei sido mihinkään. Kyseessä
YKSIKKÖHINTALUETTELO 20.10.2014
YKSIKKÖHINTALUETTELO 20.10.2014 POLVIJÄRVEN KUNTA KUOREVAARANTIEN ALUEEN VESIHUOLTO 1. YLEISTÄ Rakennusaikana mahdollisesti tehtävät muutostyöt hinnoitellaan noudattaen jäljempänä mainittuja yksikköhintoja.
Pienkiinteistön valokuiturakentamisen ohje
Vrs 3.0 Pienkiinteistön valokuiturakentamisen ohje Keski-Suomen Valokuituverkot Oy:n valokuituliittymän toimitus kiinteistöön KSVV Oy toimittaa ja asentaa valokuituliittymän asiakkaalle käyttövalmiiksi.
Sähkö- ja telejohdot ja maantiet ohje Suunnitteluvaiheen esiselvitykset
Sähkö- ja telejohdot ja maantiet ohje 8.7.2015 Suunnitteluvaiheen esiselvitykset Ennen mahdollista maastokatselmusta tehtävät esiselvitykset Pirkanmaan ELY-keskus 8.12.2015 Kaapelireitin suunniteluun liittyvät
Vakioidut yksikköhinnat ja pitoajat - 548/962/2013 1
Vakioidut yksikköhinnat ja pitoajat - 548/962/2013 1 Valokuituverkko, materiaalit Kaapelinsuojukset (eur/metri) Suojaputki 110 mm 2,60 20 Suojaputki 100 mm 2,24 20 Suojaputki 75 mm 1,46 20 Suojaputki 50
Tukihakemus tukikelpoiselle alueelle
Emäsalon laajakaista 2015 hanke Tukihakemus tukikelpoiselle alueelle Osuuskunta EmsaloNet Porvoo LIITE 1 Viestintäverkon tekninen toteutus Hankkeen rakennusperiaate: Hanke perustuu passiivitekniikkaan
Kilpailullinen neuvottelumenettely JHS-seminaari 30.10.2007
Kilpailullinen neuvottelumenettely JHS-seminaari 30.10.2007 HAUS kehittämiskeskus Oy Varatuomari Liisa Lehtomäki Luennon tavoitteet Käydä lyhyesti läpi kilpailullisen neuvottelumenettelyn kulku hankintalain
Valokuituliittymä. itse urakoiden!
Valokuituliittymä itse urakoiden! Itseurakointi lyhyesti Ota yhteyttä Savon Kuidun myyntiin. Selvitämme yhdessä onko liittymän toteutus mahdollista itseurakoiden. Taajama-alueella tai tiheästi asutuilla
YKSIKKÖHINTALUETTELO 26.1.2015
YKSIKKÖHINTALUETTELO 26.1.2015 POLVIJÄRVEN KUNTA PITKÄSENLAHDENTIEN VESIHUOLTO 1. YLEISTÄ Rakennusaikana mahdollisesti tehtävät muutostyöt hinnoitellaan noudattaen jäljempänä mainittuja yksikköhintoja.
Avain palveluiden toimintavarmuuteen
Avain palveluiden toimintavarmuuteen - loogisten verkkotietojen hallinta Kirmo Uusitalo Teknologiajohtaja, Keypro Oy Kirmo.uusitalo@keypro.fi 1 Verkkotiedot? Tiedot Verkon Teletiloista Laitteista Kaapeleista
JUANKOSKEN KAUPUNGIN VALOKUITUKAAPELOINTIPROJEKTI 2016
1 JUANKOSKEN KAUPUNGIN VALOKUITUKAAPELOINTIPROJEKTI 2016 PROJEKTISUUNNITELMA SISÄLLYSLUETTELO Sivu 1 Määrittely 2 1.1 Taustaa 2 1.2 Tavoitteet ja toimintamalli 2 1.2.1 Tilaajan tavoitteet 2 1.2.2 Toimittajan
Mitä kuuluu laajakaistalle! Miljardi-investoinnit sähköverkkoon -seminaari Verkosto, verkkoliiketoiminnan ammattimessut Tampere 28.1.
Mitä kuuluu laajakaistalle! Miljardi-investoinnit sähköverkkoon -seminaari Verkosto, verkkoliiketoiminnan ammattimessut Tampere 28.1.2015 Pauli Pullinen, liikenne- ja viestintäministeriö Ajankohtaista
Kyläverkkohankkeiden rahoittaminen. Päivitetty Pirjo Onkalo
Kyläverkkohankkeiden rahoittaminen Päivitetty 8.10.2015 Pirjo Onkalo Yleistä laajakaistojen rahoittamisesta Ohjelmakaudella 2014-2020 kyläverkkoja voidaan edelleen rahoittaa Maaseuturahastosta, runkoverkkoja
HEL 2015-003207. 2. Hankinnan kohde. 3. Hankinnan taustaa 1/6. Helsingin kaupungin rakennusvirasto. 0201256-6 Oili Khadraoui
1/6 TARJOUSPYYNTÖ HEL 2015-003207 Rajoitettu hankintailmoitus, tapahtumanhallintajärjestelmä Allu 1. Hankintayksikön perustiedot Hankintayksikkö: Oili Khadraoui Suomi puh. +358 931038430 fax oili.khadraoui@hel.fi
Maanalaiset johdot ja putket sähköiseen rekisteriin
Maanalaiset johdot ja putket sähköiseen rekisteriin Verkkotietojärjestelmät ja kaivulupa.fi Kirmo Uusitalo Teknologiajohtaja, Keypro Oy Kirmo.uusitalo@keypro.fi 1 Keypron tuotteet ja palvelut Verkkotietojärjestelmät
7,(/$,726 88'(10$$1Ã7,(3,,5, 9$/7$7,(1ÃÃ/,,.(11(7(/(0$7,,..$Ã9b/,//bÃ.(+bÃ,,,ÃÃ.(5$9$ .$$3(/2,17, 7<6
Suositus tietoliikenneyhteyksien sijoittamisesta yksityisteiden varsille
Suositus tietoliikenneyhteyksien sijoittamisesta yksityisteiden varsille Suosituksen taustaa Viestintämarkkinalainsäädäntö sekä maankäyttö- ja rakennuslaki oikeuttavat sijoittamaan yhdyskuntateknisiksi
VALMISKAAPELITUOTTEET
VALMISKAAPELITUOTTEET Kuitu kotiin Laajakaistaverkot Orbis Oy - Valmiskaapelituotteet 2015 1 Orbiksen osaaminen Orbiksella on yli 25 vuoden kokemus valokuitutuotteiden valmistamisesta ja tuotteitamme käyttävät
Vesihuolto-osuuskunnan rakentaminen ja arkipäivä ja mitä tapahtuu kun kaikki ei mene ihan putkeen
Vesihuolto-osuuskunnan rakentaminen ja arkipäivä ja mitä tapahtuu kun kaikki ei mene ihan putkeen Länsi-Uudenmaan Vesi- ja ympäristö ry:n jätevesiseminaari 23.3.2015 Vesa Arvonen Rakentaminen 1/4 Alustava